épreuve d'artiste
Store norske leksikon,Kunst og estetikk,Bildende kunst,Grafikk
Épreuve d'artiste er et førsteavtrykk av kobberstikk eller radering til kunstnerens eget bruk, ofte med hans håndskrevne signatur.
Épreuve avant la lettre er avtrykk før underskrift; motsatt: épreuve avec la lettre, avtrykk med de nevnte underskrifter. Er det under platens utarbeidelse etter hvert tatt prøveavtrykk eller i det hele tatt avtrykk før den endelige platetilstand, kalles disse épreuves de remarque. Da de bløte kobberplatene slites hurtig under trykkingen, er alle disse første avtrykkene gjerne de klareste og beste og derfor særlig verdifulle og ettertraktet. Se for øvrig état. Les mer i Store norske leksikon grafikk grafikk – historikk